Ustaz **Hassan Shukri** (10 November 1939 - 14 Jun 2010) adalah ahli politik Malaysia berbangsa Melayu dari Parti Islam Se-Malaysia. Beliau merupakan mantan Ahli Dewan Negara lantikan Dewan Undangan Negeri Terengganu selama dua penggal, dari 1999 hingga 2004. Di peringkat parti, beliau pernah memegang jawatan sebagai Timbalan Presiden PAS dan Ketua Dewan Pemuda PAS Pusat. Beliau juga pernah memegang jawatan Setiausaha Agung PAS sebanyak dua kali (1974-1979, dan 1982-1989). Beliau pernah menjadi Naib Presiden PAS di bawah dua orang Presiden PAS iaitu Tuan Guru Haji Yusuf Rawa dan Dato' Fadzil Mohd Noor.

Latar belakang
--------------

Hassan dilahirkan di Sabak Bernam, Selangor pada 10 November 1939. Beliau mendapat pendidikan asas di Sekolah Melayu Sabak Bernam dan Madrasah Irsyadunnas, Sabak Bernam sebelum memasuki Madrasah Yahyawiyah, Padang Rengas, Perak pada 1952. Antara guru beliau yang terkenal ialah Ustaz Othman Abdullah (bekas Ketua Pemuda PAS Pusat) dan Tuan Guru Haji Abdul Samad Noh (bekas Ketua Dewan Ulamak PAS Pusat). Pada 1964, beliau mendapat biasiswa Kerajaan Iraq untuk mendalami ilmu syariah dan bahasa Arab di Universiti Baghdad sehingga 1968. Beliau mendirikan rumah tangga dengan Hamidah Abdul Mutalib dan mempunyai lima anak perempuan serta seorang anak lelaki.

Penglibatan dalam politik
-------------------------

### Menyertai PAS

Pada 1951, sewaktu berumur 14 tahun, Hassan Syukri dimarahi ayahnya kerana menerima wang loteri kebajikan masyarakat yang ditawarkan oleh gurunya. Sejak itu beliau berjinak-jinak dengan PAS dan menyertai PAS dengan nombor pendaftaran 12,016.

### Markaz Tarbiyah PAS

Beliau dianggap arkitek kepada Markas Tarbiyah PAS Pusat, Taman Melewar. Rumahnya bersebelahan dengan Pejabat Agung PAS Diarkibkan 2015-09-06 di Wayback Machine sebelum berpindah ke No 318A, Jalan Raja Laut, Kuala Lumpur ,. Dengan modal RM20,000, Markaz Tarbiyah PAS Pusat itu dibangunkan di sebelah rumahnya. Kemudian bersama Yang Dipertua Agung PAS, Allahyarham Yusuf Rawa, Pesuruhjaya PAS Perlis, Ustaz Hashim Jasin dan Ustaz Dato' Mohd Nakhaie Haji Ahmad membeli tanah bernilai RM26,000 pada tahun 1982. Markaz Tarbiyah PAS itu juga digunakan untuk jemaah haji dan umrah bermalam di Kuala Lumpur. Keadaan ini berlaku sebelum wujudnya KLIA dan Kompleks Tabung Haji Kelana Jaya. Kini, setelah pentadbiran PAS Pusat berpindah ke Jalan Raja Laut, bangunan Markaz Tarbiyah PAS Pusat telah dijadikan Kolej Universiti Islam Zulkifli Muhammad [KUIZM], sebuah institusi pendidikan tinggi agama yang diurus oleh Majlis Pendidikan PAS Peringkat Kebangsaan (MPPPK) di bawah tanggungjawab Lembaga Khas Penubuhan Institut Pengajian Tinggi Swasta (LKPIPTS) bersama kesepaduan tenaga akademik terdiri daripada bekas-bekas pensyarah IPTA yang berpengalaman luas dalam bidang yang berkaitan. .

### Sumbangan dalam PAS

Beliau dikenali sebagai 'Perlembagaan Bergerak'[*perlu rujukan*] kerana kepakarannya mengetahui dan memahami peruntukan-peruntukan yang terkandung di dalam perlembagaan PAS. Ustaz Hassan Shukri juga adalah individu penting dalam merangka pindaan Perlembagaan PAS dan merupakan bekas Pengerusi Jawatankuasa Pindaan Perlembagaan PAS Pusat. Beliau juga individu yang bertanggungjawab menyediakan draf peraturan sehingga tertubuhnya Dewan Himpunan Penyokong PAS (DHPP) tanpa perlu meminda Perlembagaan PAS. Sebarang pindaan perlembagaan hendaklah dibentang dan sipersetujui oleh 2/3 sokongan Ahli Muktamar Tahunan PAS.

### Menyertai pilihan raya

Kerusi yang ditandingi Hassan Shukri| Tahun | Kawasan | Calon | Undi | Lawan | Undi | Majoriti |
| --- | --- | --- | --- | --- | --- | --- |
| 1969 | Parlimen Sabak Bernam | Hassan Shukri (PAS) | 6,073 | **Datuk Mustafa Jabbar (Perikatan)** | **12,827** | 6,754 |
| DUN Sungai Besar, Selangor | Hassan Shukri (PAS) | 3,524 | **Taliban Hassan (Perikatan)** | **5,787** | 2,263 |
| 1978 | DUN Sungai Besar, Selangor | Hassan Shukri (PAS) | 2,143 | **Mohamed Ghazali Kantan (BN)** | **4,596** | 2,453 |
| 1982 | Parlimen Sabak Bernam | Hassan Shukri (PAS) | 4,140 | **Jamaluddin Suhaimi (BN-UMNO)** | **15,707** | 11,567 |
| 1986 | Parlimen Batu | Hassan Shukri (PAS) | 3,923 | Chan Beng Shin (DAP) | 15,997 | 6,265 |
| Haji Omar Din Mawai Din (SDP) | 477 |
| **Yu Lung Lee (BN)** | **22,262** |

### Menjadi Ahli Dewan Negara

Hassan telah dilantik sebagai Ahli Dewan Negara menerusi lantikan Dewan Undangan Negeri Terengganu selama dua penggal, dari 1999-2002 hingga 2002-2005

Sumbangan dalam masyarakat
--------------------------

### Mengasaskan (bersama) Perhimpunan Belia Islam Dunia

Pada akhir 1972, Hassan telah mewakili PAS ke persidangan penubuhan Persidangan Belia Islam Sedunia (WAMY) di Riyadh, di mana beliau dipilih sebagai ahli jawatankuasa WAMY mewakili zon Asia Pasifik.

Anugerah dan pengiktirafan
--------------------------

* Malaysia
	+ Ahli Mangku Negara (A.M.N.) - 1976
* Selangor
	+ Tokoh Maal Hijrah - 2009

Meninggal dunia
---------------

Pada 14 Jun 2010 ketika berumur 71 tahun, Ustaz Hassan Shukri meninggal dunia di Unit Rawatan Jantung (CCU) , Hospital Selayang kerana serangan jantung (sakit dada) selepas pulang menyertai Muktamar PAS ke-56 di Kota Bharu, Kelantan. Jenazah dikebumikan di Tanah Perkuburan Islam Taman Selaseh 2, Gombak. Jenazah disembahyangkan di pekarangan Markaz Tarbiyah PAS Pusat Taman Melewar dan diimamkan oleh Presiden PAS, YB Dato' Seri Tuan Guru Haji Abdul Hadi Awang. 

Antara yang hadir ialah Mursyidul Am PAS YAB Dato' Bentara Setia Nik Abdul Aziz Nik Mat , Mufti Negeri Perlis Dato' Dr Mohd Asri Zainul Abidin dan Menteri di Jabatan Perdana Menteri, Senator Datuk Seri Jamil Khir Baharom. Ketika beliau meninggal dunia, beliau masih memegang jawatan sebagai Ahli Majlis Syura 'Ulamak PAS  dan Ahli Jawatankuasa Kerja PAS Pusat..

Rujukan
-------

1. 1 2  Mohd Fadli Ghani (Jun 2020). *Kepemimpinan Hassan Shukri dalam Dewan Pemuda PAS, 1968-1973*. Rawang: Minda Fadhilat Gemilang Resources. m/s. 3.
2. ↑  Jenazah Hassan Shukri Dikebumi Di Gombak
3. ↑  "No 318A, Jalan Raja Laut, Kuala Lumpur". Diarkibkan daripada yang asal pada 2016-03-06. Dicapai pada 2015-10-01.
4. ↑  kuizm.org
5. ↑  "ustaz-hassan-shukri-dalam-kenangan". Diarkibkan daripada yang asal pada 2015-10-09. Dicapai pada 2015-09-30.
6. ↑  Hassan Shukri meninggal dunia
7. ↑  "Ahli Majlis Syura 'Ulamak PAS". Diarkibkan daripada yang asal pada 2015-10-08. Dicapai pada 2015-10-01.
8. ↑  "Ahli Jawatankuasa Kerja PAS Pusat". Diarkibkan daripada yang asal pada 2015-10-08. Dicapai pada 2015-10-01.

| * l
* b
* s
 Timbalan Presiden PAS |
| --- |
| 
1. Mohd Ghazali Abdullah (1951-1953)
2. Mansor Hassan JP (1953)
3. Abbas Alias (1953)
4. Ahmad Awang (1954-1956)
5. Zulkifli Muhammad (1956-1964)
6. Mohd Asri Muda (1966-1969)
7. Hassan Adli Mohd Arshad (1969-1977)
8. Abu Bakar Umar (1977-1981)
9. Yusuf Rawa (1981-1982)
10. Fadzil Mohd Noor (1982-1989)
11. Abdul Hadi Awang (1989-2002)
12. Hassan Shukri (2003-2005)
13. Nasharudin Mat Isa (1005-2011)
14. Mohamad Sabu (2011-2015)
15. Tuan Ibrahim Tuan Man (2015-kini)

 |